ทองคำยังอยู่ในทิศทางขาลง
สัปดาห์ที่ผ่านมาเป็นอีกครั้งหนึ่งที่ราคาทองคำมีการแกว่งตัวในทิศทางขาลงสลับกับขึ้นอย่างมาก ซึ่งเหตุการณ์เช่นนี้เกิดขึ้นเกือบทุกๆ สัปดาห์สลับกันไป โดยต้นสัปดาห์ที่ผ่านมาทองคำปรับตัวลดลงเรื่อยๆ จนช่วงกลางสัปดาห์ลงไปทำต่ำสุดที่ระดับ 1,555 เหรียญสหรัฐโดยประมาณ ในขณะที่ในวันพฤหัสบดีและวันศุกร์ราคากลับดีดขึ้นมาเหนือความคาดหมายของตลาด จนกลับมาปิดที่บริเวณ 1,590 เหรียญสหรัฐโดยประมาณอีกครั้งหนึ่งในวันศุกร์ สิ่งที่เป็นข่าวและทำให้ราคาทองคำปรับขึ้นและลงสลับกันไปยังเป็นเรื่องของความคาดหวังว่าจะมี QE3 สลับกันไปมา แม้จะฟังดูเหมือนเป็นข่าวเก่าและเอามาฉายหนังซ้ำแล้วซ้ำเล่า แต่ก็อยู่บนพื้นฐานของตัวเลขเศรษฐกิจหรือเนื้อเรื่องที่เปลี่ยนไปอยู่ตลอดเวลา อย่างวันศุกร์ที่ผ่านมาจะเห็นได้ว่าตัวเลขเศรษฐกิจจริงๆ ที่ออกมาไม่ใช่ตัวเลขที่สำคัญ เช่น Consumer Confidence ที่ออกมาลดลงเหลือเพียง 72 จากเดิมที่ระดับ 73.2 ซึ่งกลายเป็นเหมือนเหตุจูงใจที่จะผลักดันราคาให้ขึ้น อีกทั้งอาจจะรวมกับการที่สหรัฐอเมริกาพยายามออกมาตรการในการคว่ำบาตรประเทศที่ทำการค้ากับอิหร่าน ก็ทำให้เกิดความตึงเครียดในตลาดน้ำมัน และเป็นตัวผลักดันให้ราคาน้ำมันเองก็มีการแกว่งตัวปร
16 ก.ค. 2555

สัปดาห์ที่ผ่านมาเป็นอีกครั้งหนึ่งที่ราคาทองคำมีการแกว่งตัวในทิศทางขาลงสลับกับขึ้นอย่างมาก ซึ่งเหตุการณ์เช่นนี้เกิดขึ้นเกือบทุกๆ สัปดาห์สลับกันไป โดยต้นสัปดาห์ที่ผ่านมาทองคำปรับตัวลดลงเรื่อยๆ จนช่วงกลางสัปดาห์ลงไปทำต่ำสุดที่ระดับ 1,555 เหรียญสหรัฐโดยประมาณ ในขณะที่ในวันพฤหัสบดีและวันศุกร์ราคากลับดีดขึ้นมาเหนือความคาดหมายของตลาด จนกลับมาปิดที่บริเวณ 1,590 เหรียญสหรัฐโดยประมาณอีกครั้งหนึ่งในวันศุกร์ สิ่งที่เป็นข่าวและทำให้ราคาทองคำปรับขึ้นและลงสลับกันไปยังเป็นเรื่องของความคาดหวังว่าจะมี QE3 สลับกันไปมา แม้จะฟังดูเหมือนเป็นข่าวเก่าและเอามาฉายหนังซ้ำแล้วซ้ำเล่า แต่ก็อยู่บนพื้นฐานของตัวเลขเศรษฐกิจหรือเนื้อเรื่องที่เปลี่ยนไปอยู่ตลอดเวลา อย่างวันศุกร์ที่ผ่านมาจะเห็นได้ว่าตัวเลขเศรษฐกิจจริงๆ ที่ออกมาไม่ใช่ตัวเลขที่สำคัญ เช่น Consumer Confidence ที่ออกมาลดลงเหลือเพียง 72 จากเดิมที่ระดับ 73.2 ซึ่งกลายเป็นเหมือนเหตุจูงใจที่จะผลักดันราคาให้ขึ้น อีกทั้งอาจจะรวมกับการที่สหรัฐอเมริกาพยายามออกมาตรการในการคว่ำบาตรประเทศที่ทำการค้ากับอิหร่าน ก็ทำให้เกิดความตึงเครียดในตลาดน้ำมัน และเป็นตัวผลักดันให้ราคาน้ำมันเองก็มีการแกว่งตัวปรับขึ้นและลงสลับกันไปอย่างรุนแรงเช่นเดียวกัน น้ำมันก็เป็นอีกสาเหตุหนึ่งที่ผลักดันให้ราคาทองคำผันผวนในตลาดโลก
อย่างไรก็ดี เรามาดูว่าตลาดการลงทุนกำลังพยายามหาข่าวใหม่ๆ มาเล่น เพื่อที่จะเป็นประเด็นในการสร้างราคาให้แกว่งไปมา ในสัปดาห์นี้จะมีตัวเลขเศรษฐกิจที่สำคัญออกมาค่อนข้างมาก และน่าจะมีผลอย่างมากต่อค่าเงิน US Dollar และราคาทองคำ โดย MTS Gold วิเคราะห์ว่า ในสัปดาห์นี้ตัวเลขการคาดการณ์ทางเศรษฐกิจโดยภาพรวมออกมาดีขึ้น อันได้แก่ วันจันทร์ ยอดค้าปลีกและดัชนีภาคการผลิตดูจะดีขึ้น ในวันอังคาร ตัวเลขภาคการผลิตอุตสาหกรรมก็ดูจะดีขึ้นเช่นกัน ส่วนวันพุธ ยอดการสร้างบ้านใหม่เพิ่มขึ้น รวมทั้งยอดขายบ้านมือสองในวันพฤหัสบดีก็คาดการณ์เพิ่มขึ้น แต่ว่าตัวเลขคนว่างงานดูจะสูงขึ้นกว่าเดิมประมาณ 2 หมื่นตำแหน่ง ซึ่งทั้งหมดนี้เป็นการคาดการณ์
นอกจากนี้ ในวันอังคารและพุธนี้ก็จะมีประเด็นสำคัญทางเศรษฐกิจ คือ เบน เบอร์แนนคี จะออกมาทำ Testimony ต่อสภาคองเกรสอีกครั้งหนึ่งที่ทุกคนก็ยังจับตามองประเด็นที่จะทำให้เกิดหรือไม่เกิด QE3 อีกครั้ง เรียกว่าจับหัวข้อข่าวเปลี่ยนไปเรื่อยๆ แต่เป้าหมายยังคงอยู่ที่เรื่องของ QE3
วิเคราะห์ราคาทองคำทางเทคนิค
ราคาทองคำมี Technical Rebound ขึ้นมา และกลับมาปิดที่ระดับ 1,590 เหรียญสหรัฐโดยประมาณในตลาด COMEX ในคืนวันศุกร์ ซึ่งถือว่าเป็น Technical Rebound ที่ค่อนข้างรวดเร็วและรุนแรง MTS Gold ยังวิเคราะห์ว่าเรื่องมาตรการ QE3 ยังน่าจะเป็นเรื่องที่ไม่น่าจะมีถ้อยแถลงใดๆ ในสัปดาห์นี้ จึงคิดว่าเป็นเพียงการเล่นข่าวที่ทำให้เงิน US Dollar และราคาทองคำปรับขึ้นและลงตามกระแสของนักเก็งกำไร โดยภาพรวมแนวโน้มทองคำยังถือว่าเป็นขาลง โดยที่แนวต้านสำคัญจะอยู่ที่ระดับ 1,625 และ 1,640 เหรียญสหรัฐ โดยบริเวณ 1,600 เหรียญสหรัฐ จะเป็นแนวต้านแรกสำหรับนักลงทุนระยะสั้นมากแบบรายชั่วโมง และแนวต้านถัดไปจะอยู่ที่ระดับ 1,610 เหรียญสหรัฐ จึงวิเคราะห์ว่าในสัปดาห์นี้ราคาน่าจะแกว่งอยู่ในกรอบ 1,570-1,610 เหรียญสหรัฐ ซึ่งเป็นช่วงกว้าง และยังวิเคราะห์ว่ามีโอกาสที่จะปรับตัวลดลงหลังจากการสิ้นสุดการแถลงของเบอร์แนนคี ซึ่งไม่คิดว่าเบอร์แนนคีจะพูดเรื่อง QE3 แต่อย่างไรก็ตาม จากกระแสของข่าวอาจจะเป็นไปได้ที่จะพยายามดึงราคาขึ้นมาทดสอบแนวต้านด้านบนที่ระดับ 1,600 เหรียญสหรัฐ ก่อนที่จะปรับตัวลดลง
MTS Gold มีระบบเปิดอบรมสัมมนาให้กับท่านนักลงทุนที่สนใจการลงทุนในทองคำ และ SET 50 Index Futures กรุณาติดต่อ Call Center 02-222-6222